Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 4/1997. (I. 22.) Korm. rendelet alapján — elsősorban a zajt okozó
Paragraph Index: 638

4/1997. (I. 22.) Korm. rendelet alapján — elsősorban a zajt okozó kritikus időpontokban — rendszeresen ellenőrizze a Sport panzió működését. Amennyiben jogszabálysértést tapasztal, tegye meg a szükséges intézkedéseket. A rendőrség rendszeresen járőrözzön az esti és éjszakai órákban a panzió környékén. Amennyiben bűncselekmény vagy szabálysértés alapos gyanúja merül fel, tegye meg a szükséges intézkedést. Az ellenőrzésekbe vonja be a Budakeszin működő polgárőrséget. A jegyző az ajánlásban foglaltaknak határidőben eleget tett, a panzió zajszintmérését elvégeztette, ennek eredményeképpen a terasz nyitvatartását korlátozta. A rendőrkapitány az ajánlásban foglaltaknak késedelmesen tett eleget. Utasította a budakeszi őrsparancsnokot, hogy a panzió környékét visszatérően ellenőrizzék, a polgárőrséggel együttműködnek, az akció szolgálatok tervezése során kiemelt figyelmet fordítanak a kérdéses környékre. OBH 8631/1997. I. A büntetés-végrehajtás hivatásos állományánál a gyógyító-megelőző ellátás körében történt mulasztások, a fizikai és pszichikai alkalmasság ellenőrzésének elmaradása, a túlszolgálatokért és a pihenőnapról való berendelésekért járó térítések elszámolásának rendje, illetve az egyéb jövedelemszerző tevékenység végzésének jelenlegi gyakorlata nem felel meg az Alkotmány 2. § (1) bekezdésében deklarált jogállamiságból fakadó jogbiztonság követelményének. II. A megfelelő szakmai felkészültség és a szolgálatteljesítés biztonságos feltételei hiányában végzett szolgálati tevékenység a megengedhetőnél nagyobb kockázat vállalását teszi szükségessé, mely nem felel meg az elkerülhetetlenség és az arányosság követelményének, ezért jogsértően veszélyezteti, úgy a szolgálatot ellátó mint az általa őrzött elítélt — az Alkotmány 54. § (1) bekezdésében megfogalmazott — élethez, testi épséghez és emberi méltósághoz való alapvető jogát. III. Az előírt feltételek — az egészséget nem veszélyeztető, biztonságos munkavégzés, illetve az elítéltek egészséges elhelyezése, őrzése — hiányában végzett szolgálatteljesítés, illetőleg a büntetés végrehajtása sérti az Alkotmány 70/D. § (1) bekezdése szerinti legmagasabb szintű testi lelki egészséghez és az egészséges környezethez fűződő jogot. IV. Az egészségi, pszichikai és fizikai alkalmassági követelmények ellenőrzésére vonatkozó kötelezettségek teljesítésének elmulasztása, illetve az alkalmasság eléréséhez és szinten tartásához szükséges feltételek hiánya, közvetlenül veszélyezteti a hivatásos állomány legmagasabb szintű testi és lelki egészséghez való jogát, amelyet az Alkotmány 70/D. § (1) bekezdése határoz meg, továbbá sérti az Alkotmány 2. § (1) bekezdésében deklarált jogállamiság nélkülözhetetlen elemét képező jogbiztonság követelményének érvényesülését is. V. A folyamatos munkarendben dolgozók szolgálata tervezésekor a havi munkaidőkeret túllépése, a jóváhagyott szolgálati időrend gyakori változtatása, a szabad- és pihenőnapok idejének bizonytalansága alkotmányos visszásságot eredményez az Alkotmány 70/B. § (3) és (4) bekezdéseiben meghatározott, munkához, pihenéshez és a szabadidőhöz való joggal, valamint a jogállamiságból fakadó jogbiztonság követelményével összefüggésben. Az állampolgári jogok országgyűlési biztosa hivatalból átfogó vizsgálatot indított a büntetés-végrehajtási intézetekben. Arra keresett választ, hogy az ott szolgálatot teljesítők élet- és munkakörülményeiben, és az ezzel szorosan összefüggő fogvatartás körülményeiben érvényesülnek-e a vonatkozó jogszabályok rendelkezései. A vizsgálat helyszínei a két nagy létszámú országos, többségében fegyház és börtön fokozatú szabadságvesztésre ítéltek büntetésének végrehajtását biztosító budapesti és sopronkőhidai intézet; illetve az enyhébb végrehajtási fokozatot foganatosító veszprémi és pécsi intézet. A végrehajtási módok átfogóbb megismerése és a korszerű elhelyezési feltételek tanulmányozása érdekében került a vizsgálandó intézmények közé a kecskeméti intézet. A vizsgált alkotmányos jogok érvényesülése:

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes